སྨར་ཁམས་ཀྱི་མིང་ནི་ཕྱི་སྣོད་གྱི་ཐོན་ཁུངས་གསེར་དངུལ་ཟངས་ལྕགས།རྩི་ཤིང་ནག་ཚལ།འབྲུ་རིགས་ཤིང་ཏོག་སོགས་སྐྱེས་དངོས་སྨར་རྐྱང་གི་ཕྱུག་པས་སྨར་ཟེར་བ་དང་།ནང་བཅུད་རྟ་ནོར་ལུག་གསུམ།གཅན་གཟན་འདབ་ཆགས།མཁས་པ་དང་གྲུབ་ཐོབ་ཀྱི་ཡོན་ཏན་ཕྱུག་པའི་རིན་པོ་ཆེན་མང་པོ་བྱོན་པས་སྨར་ཟེར།ཁམས་ནི་སྒང་དྲུག་གི་ནང་གསེས་ཀྱི་ཁམས་ཤིག་ཡིན་པས་སྨར་ཁམས་ཞེས་ཐ་སྙད་ཐོག་ཅིང།གླིང་གི་དུས་སུ་སྨར་ཁམས་གླིང་ཡུལ་ཁྲ་མོ་ཞེས་བོས་སྲོལ་ཡོད།སྨར་ཁམས་ཞེས་པའི་ཐ་སྙད་དུས་རབས་ག་དུས་ནས་ཐོག་པ་ངེས་གཏན་དཀའ་ཡང་།ཁྲི་སྲུང་ལྡེའུ་བཙན་གྱི་དུས་སུ་ཡིག་རྙིང་དག་ལས་སྨར་ཁམས་ཞེས་བོས་པར་གསལ།སྔར་འབྲི་ཆུ་དང་ཟླ་བ་ཆུ་གཉིས་ཀྱི་བར་དུ་ཆགས་པའི་སྨར་ཁམས་སྒང་གི་ཁོངས་སུ་གཏོགས་པ་ཐམས་ཅད་སྨར་ཁམས་ཀྱི་ཁྱབ་ཁོངས་ཡིན།